internet vaartha 146 Views
న్యూఢిల్లీ : జలందర్‌లోని భారత ఆఫ్‌ స్పిన్నర్‌ హర్భజన్‌ ఇంటికి ఒక విశిష్ట అతిథి వెళ్లి అతడిని ఆశ్చర్యంలో ముంచెత్తాడు. తన కుస్తీ పోరాటాలతో ప్రపంచ వ్యాప్తంగా అభిమానులను సంపాదించు కున్న దిలీప్‌సింగ్‌ రానా (గ్రేట్‌ కాళీ) తన ఇంటికి వచ్చాడంటూ భజ్జీ సామాజిక మాధ్యమాల ద్వారా వెల్లడించాడు. మా ఇంటికి గ్రేట్‌ కాళీ రావడం చాలా ఆనందంగా ఉంది, మా ఇద్దరి మధ్య జరిగిన చిన్న ప్రేమ పూర్వక సమావేశంలో తను ఎన్నో సరదా విషయాలు నాతో పంచుకున్నాడంటూ భజ్జీ వివరించాడు. కాగా ఈ సమావేశంపై కాళీ కూడా స్పందించాడు. నేను ఈ రోజు జలందర్‌లో హర్భజన్‌ సింగ్‌ను కలిశాను, అతను ఎలాంటి బేషజాలులేని వ్యక్తి అంటూ కాళీ వివరించాడు. ఈ ఏడాది పిబ్రవరిలో జరిగిన ఓ ఫైట్‌లో విదేశీ  రెజ్లర్‌ చేతిలో తీవ్రంగా గాయపడిన కాళీ నాలుగు రోజులు ఆస్పత్రిలో చికిత్స తీసుకుని మళ్లీ వారిని డెహ్రాడూన్‌లో ఓడించిన విషయం తెలిసిందే.